შენობა-ნაგებობაში სახანძრო დეტექციისა და განგაშის სისტემის მოწყობა
შესყიდვის საგანი
წინამდებარე ტენდერის მიზანია სამსართულიან შენობა-ნაგებობაში სახანძრო დეტექციისა და განგაშის სისტემის პროექტირება, მოწყობა, მონტაჟი, პროგრამირება, ტესტირება და ექსპლუატაციაში გაშვება.
შენობა შედგება სამი ფუნქციურად განსხვავებული სართულისგან:
· I სართული — სარდაფი;
· II სართული — სასაწყობე ფართი;
· III სართული — საოფისე ფართი.
III სართულის არსებული გეგმის მიხედვით ფართობი დაახლოებით 413 მ²-ია.
დანარჩენი სართულები განლაგებითა და გაბარიტებით მსგავსია, შესაბამისად შენობის სავარაუდო საერთო ფართობი შეადგენს დაახლოებით 1,240 მ²-ს. ზუსტი ფართობები და სისტემის ელემენტების რაოდენობა მიმწოდებელმა უნდა განსაზღვროს ადგილზე დათვალიერებისა და პროექტირების საფუძველზე.
სამუშაოს მოცულობა
გამარჯვებულმა კომპანიამ უნდა უზრუნველყოს სამუშაოების სრული ციკლი, მათ შორის:
· ობიექტის ადგილზე დათვალიერება და არსებული მდგომარეობის შეფასება;
· სახანძრო რისკებისა და შენობის ფუნქციური დანიშნულების გათვალისწინებით შესაბამისი სისტემის შერჩევა;
· სახანძრო დეტექციისა და განგაშის სისტემის პროექტის მომზადება;
· დეტექტორების ტიპებისა და განთავსების განსაზღვრა სარდაფის, საწყობისა და საოფისე სივრცეების სპეციფიკის გათვალისწინებით;
· სახანძრო განგაშის საკონტროლო პანელის მოწყობა;
· კვამლის, თერმული ან/და სხვა შესაბამისი ტიპის ავტომატური დეტექტორების მიწოდება და მონტაჟი;
· ხელით მოქმედი სახანძრო განგაშის ღილაკების (Manual Call Point) მოწყობა;
· ხმოვანი და, საჭიროების შემთხვევაში, ვიზუალური განგაშის მოწყობილობების მონტაჟი;
· შესაბამისი საკაბელო ქსელის მოწყობა;
· სისტემის ძირითადი და სარეზერვო ელექტრომომარაგების უზრუნველყოფა;
· ყველა მოწყობილობის მისამართირება/იდენტიფიცირება, სადაც გამოყენებული იქნება მისამართიანი სისტემა;
· სისტემის პროგრამირება;
· სრული სისტემის ტესტირება და ფუნქციონირების შემოწმება;
· სისტემის ექსპლუატაციაში გაშვება;
· დამკვეთის პასუხისმგებელი თანამშრომლებისთვის სისტემის გამოყენებისა და პირველადი რეაგირების ინსტრუქტაჟის ჩატარება;
· შესრულებული სამუშაოების შესაბამისი ტექნიკური დოკუმენტაციის დამკვეთისთვის გადაცემა.ტექნიკური მოთხოვნები
შემოთავაზებული სისტემა უნდა იყოს ახალი, სერტიფიცირებული, საიმედო და შესაბამისობაში მოქმედ სახანძრო უსაფრთხოების მოთხოვნებთან და შესაბამის ევროპულ/საერთაშორისო სტანდარტებთან.
სისტემის პროექტირებისას გათვალისწინებული უნდა იყოს მინიმუმ:
· შენობის სამივე სართული;
· სარდაფის სპეციფიკური გარემო პირობები;
· სასაწყობე სივრცის დანიშნულება, ჭერის სიმაღლე და შესაძლო ხანძრის რისკები;
· საოფისე სივრცეები, დერეფნები, არქივი, სასადილო და სხვა დამხმარე სათავსები;
· საევაკუაციო გზები და გასასვლელები;
· ცრუ განგაშის რისკის მინიმიზაცია;
· ელექტროენერგიის გათიშვის შემთხვევაში სისტემის ავტონომიური ფუნქციონირება;
· სისტემის შემდგომი გაფართოების შესაძლებლობა.
დეტექტორების ტიპი, რაოდენობა და განთავსების ადგილები უნდა განისაზღვროს პროექტირების ეტაპზე და ადგილზე ჩატარებული კვლევის საფუძველზე და არა მხოლოდ შენობის საერთო ფართობიდან გამომდინარე.
შესაბამისად ტენდერში მონაწილე კომპანიებისთვის ობიექტის ადგილზე დათვალიერება რეკომენდებულია საბოლოო ფასის წარმოდგენამდე, რათა მოხდეს შენობის ფაქტობრივი მდგომარეობის, სართულების, ჭერის სიმაღლეების, არსებული საინჟინრო ქსელებისა და საკაბელო მარშრუტების შეფასება.
ტენდერში წარმოდგენილი საბოლოო ღირებულება უნდა მოიცავდეს სისტემის სრულად გამართულ მდგომარეობაში ჩასაბარებლად საჭირო ყველა მოწყობილობას, მასალას, აქსესუარს, საპროექტო, სამონტაჟო, პროგრამირების, ტესტირებისა და ექსპლუატაციაში გაშვების სამუშაოს.

